Nafarroako Parlamentuko Mahaiak, 2018ko maiatzaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Unzu Gárate andreak aurkeztutako galdera, jakitekoa ea zertan den Nazio Batuen Erakundeak Palestinako errefuxiatuentzat duen Agentziari (UNRWA) aparteko ekarpena egiteari eta finantzaketarako tresna egonkor bat aztertzeari buruz hartutako erabakiaren betetzea.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko maiatzaren 21ean

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Ainhoa Unzu Gárate andreak, Legebiltzarreko Erregelamenduan ezarritakoaren babesean, honako galdera hau egiten du, Osoko Bilkuran ahoz erantzun dakion:

2018ko martxoaren 5ean Mahaiak eta Eledunen Batzarrak adierazpen instituzional bat onetsi zuten aho batez, Nafarroako Gobernua premiatzen zuena aparteko ekarpena egitera Nazio Batuen Erakundeak Palestinako errefuxiatuentzat duen Agentziari (UNRWA), presako izaerarekin, 2018ko ekitaldiko aurrekontuan, eta, halaber, UNRWArekin finantzaketarako tresna egonkor bat azter dezan, zeina 2019rako Nafarroako Aurrekontu Orokorretan gauzatuko baita.

Nafarroako Gobernuak zer urrats egin ditu aipatu erabakia betetzeko?

Iruñean, 2018ko maiatzaren 15ean

Foru parlamentaria: Ainhoa Unzu Gárate